ธปท.โล่งบาทอ่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ต่างชาติขายทิ้งแห่ถือเงินดอลล์ นำเข้าทองฉวยราคาลงผสมโรง
โพสต์ทูเดย์ — ธปท.เชื่อเงินบาทปรับอ่อนค่าลงแรง นักค้าเงินคาดวันนี้แตะ 30.80 บาทต่อเหรียญสหรัฐ
แหล่งข่าวจากสายตลาดการเงิน ธนาคารแห่งประเทศไทย (ธปท.) เปิดเผยว่า ขณะนี้ค่าเงินบาทเริ่มมีแนวโน้มอ่อนค่าลงแล้ว หลังจากที่เงินเหรียญสหรัฐปรับแข็งค่าขึ้นตามข้อมูลตัวเลขเศรษฐกิจสัปดาห์ที่ผ่านมาออกมาในทิศทางดีขึ้น ยกเว้นเมื่อวันศุกร์ที่ผ่านมาที่ข้อมูลออกมาดีน้อยกว่าที่ตลาดคาดการณ์ ทำให้ขณะนี้ ธปท.ไม่กังวลเรื่องค่าเงินบาทแข็งค่าสุดในภูมิภาคแล้ว 
กลุ่มผู้ส่งออกที่เคยขายเงินเหรียญสหรัฐออกมาเพราะกลัวเงินบาทแข็งค่าขึ้น ก็เริ่มขายเงินเหรียญสหรัฐน้อยลง ทำให้คนซื้อเงินเหรียญสหรัฐมีมากขึ้น สุดท้ายทำให้ตลาดเงินให้น้ำหนักไปซื้อเหรียญสหรัฐมากขึ้น ค่าเงินบาทก็อ่อนลง 
“หลังข้อมูลเศรษฐกิจสหรัฐเริ่มดีขึ้น ตลาดบ้านเราก็เริ่มมีความต้องการซื้อเงินเหรียญสหรัฐจากทุกภาคกลุ่ม โดยเฉพาะจากกลุ่มนักลงทุนทองคำ ที่เวลาทองคำราคาลงก็จะมีความต้องการซื้อเงินเหรียญสหรัฐเพื่อนำไปชำระค่าทองคำด้วย” แหล่งข่าวเปิดเผย 
ผู้นำเข้าแห่ซื้อทองคำทันทีภายหลังราคาในตลาดโลกดิ่งลงอย่างรุนแรงกว่า 44 เหรียญสหรัฐ เมื่อสัปดาห์ที่ผ่านมา
ทั้งนี้ อีกปัจจัยที่ทำให้สกุลเงินต่างๆ ที่ไม่ใช่สกุลเงินเหรียญสหรัฐอ่อนค่าลง เป็นเพราะนักลงทุนห่วงภาระหนี้ในยุโรปที่กำลังจะครบกำหนดชำระ ส่งผลให้สกุลเงินต่างๆ ที่มิใช่เหรียญสหรัฐปรับตัวอ่อนค่าลงตามเงินยูโรด้วย รวมทั้งเงินบาทและสกุลอื่นๆ 
อย่างไรก็ตาม ธปท.ยอมรับว่าเงินบาทอ่อนค่าแรงกว่าสกุลอื่นๆ โดย ธปท.จะยังติดตามการเคลื่อนไหวของค่าเงินบาทอย่างใกล้ชิด 
นักค้าเงินจากธนาคารกรุงเทพ กล่าวว่า ค่าเงินบาทในวันที่ 10 ม.ค. 2554 ปิดตลาดที่ระดับ 30.7030.75 บาทต่อเหรียญสหรัฐ โดยอ่อนค่าลงมา 1.2% หรือประมาณ 3040 สตางค์ ซึ่งสูงที่สุดในสกุลเงินเอเชีย 
เนื่องจากเป็นผลมาจากการเทขายของนักลงทุนต่างชาติ และดัชนีในตลาดหลักทรัพย์ที่ปรับตัวลดลงค่อนข้างมาก 
ดังนั้น คาดว่าการอ่อนค่าในครั้งนี้เป็นเพียงการปรับตัวระยะสั้นของตลาดเท่านั้น เพราะทิศทางค่าเงินบาทโดยรวมยังคงแข็งค่า 
“ค่าเงินบาทอ่อนค่าต่อเนื่องมาตั้งแต่ช่วงปลายสัปดาห์ที่ผ่านมา คาดว่าสาเหตุหลักๆ มาจากการฟื้นตัวของเศรษฐกิจสหรัฐที่ส่งผลให้นักลงทุนเริ่มมีความเชื่อมั่นในเงินสกุลเงินเหรียญสหรัฐมากขึ้น แม้ว่าตัวเลขอัตราการจ้างงานจะยังไม่สูงมากก็ตาม” นักค้าเงิน กล่าว 
ด้านทิศทางของค่าเงินบาทในสัปดาห์นี้ต้องรอดูผลการประชุมของคณะกรรมการนโยบายการเงิน (กนง.) ในวันที่ 12 ม.ค. ซึ่งหากมีการปรับขึ้นดอกเบี้ยน่าจะช่วยชะลอการอ่อนค่าได้ 
นักค้าเงินจากธนาคารซีไอเอ็มบี ไทย กล่าวว่า ค่าเงินบาทในวันที่ 10 ม.ค. ปิดตลาดที่ระดับ 30.7130.74 บาทต่อเหรียญสหรัฐ โดยอ่อนค่าลงมาหลังจากเปิดตลาดประมาณ 30 สตางค์ ซึ่งเป็นผลมาจากการที่นักลงทุนเทขายเงินสกุลบาทเพื่อซื้อเงินเหรียญของสหรัฐ หลังจากเศรษฐกิจสหรัฐมีแนวโน้มการฟื้นตัวที่ดีขึ้น ทำให้นักลงทุนมีความเชื่อมั่น 
สำหรับกรอบค่าเงินบาทในวันที่ 11 ม.ค. คาดว่าจะเคลื่อนไหวอยู่ระหว่าง 30.5030.80 บาทต่อเหรียญสหรัฐ